cyanic-selkie/wikianc huggingface dataset:
Jajce
Drevna vremena
Najstariji tragovi ljudskog življenja na gradskom području Jajca potječu iz eneolita i pronađeni su na lokalitetu Varošnica. Po cijelom gradu u dubokim usjecima sedre nailazi se na materijalne ostatke iz bronzanog doba, a ima i tragova koji potječu iz vremena mlađeg željeznog doba (doba latena) Prethistorijska keramika je pronađena u sedrenim usjecima koji se nalaze neposredno pored Muzeja II zasjedanja AVNOJ-a. Ovi nalazi upućuju na postojanje nekog prethistorijskog naselja u blizini, kojem dosada nije određena ni lokacija ni hronološki okvir. Prilikom iskopa temelja Društvenog doma, također su pronađeni komadi prethistorijske keramike iz perioda kasnog bronzanog boba (1250–800. p. n. e), koji su na ovaj prostor naplavljeni sa višeg terena. Jajački Mitrej je hram posvećen bogu sunca, Mitri. Bog je bio obožavan i kult se proširio na druge dijelove Rimskog Carstva širom mediteranskog područja od strane robova i trgovaca sa Orijenta, i od rimskih vojnika koji su stupili u kontakt sa sljedbenicima kulta na Istoku. Hram potječe iz 2. vijeka i popravljen je negdje tokom 4. vijeka. Ovaj Mitrej je poznat kao jedan od najbolje očuvanih u Evropi. Slučajno je otkriven prilikom izgradnje privatne kuće. Hram je zaštićen staklenim zidovima tako da posjetioci mogu vidjeti unutra čak i bez ulaska u objekat. Međutim, za ulazak i bliži pogled posjetioci moraju unaprijed najaviti svoju posjetu kontaktiranjem Etnološkog muzeja u Jajcu.
Hram Mitre u Jajcu proglašen je nacionalnim spomenikom Bosne i Hercegovine.
November Rain
"November Rain" je pjesma američkog hard rock benda Guns N' Roses. Napisao je je glavni vokal benda Axl Rose, a objavljena je kao singl 1992. sa njihovog trećeg studijskog albuma Use Your Illusion I (1991.).
Jajce
Bosansko Kraljevstvo
thumb|250px|lijevo|Pogled na tvrđavu Jajce. Grad Jajce je prvi put izgrađen u 14. vijeku i u to vrijeme je služio kao glavni grad nezavisne Kraljevine Bosne. Prvo spominjanje imena Jajce u pisanim izvorima potječe iz 1396. godine, ali do tada tvrđava je već postojala. Tu je bila rezidencija Hrvoja Vukčića Hrvatinića, a kasnije i bosanskih kraljeva. Grad ima kapije kao dio utvrde, te dvorac sa zidinama koje vode do raznih kapija oko grada. Oko 10-20 kilometara od Jajca nalazi se dvorac Komotin i gradsko područje koje je starije, ali manje od Jajca. Jajce je bilo rezidencija posljednjeg bosanskog kralja Stjepana Tomaševića. U proljeće 1463. Osmanlije predvođene sultanom Mehmedom II opkolili su i zauzeli grad, te pogubili kralja Stjepana Tomaševića. Međutim, grad su držali samo šest mjeseci jer su morali odstupiti pred mađarskom vojskom koja je zauzela Jajce krajem iste godine. U tom trenutku, Kraljevina Ugarska je tražila da iskoristi priliku da ostvari dugoročni cilj osvajanja Bosanskog Kraljevstva. Nakon smrti bosanskog kralja bila je otvorena prilika za mađarskog kralja Matiju Korvina da pokuša osvojiti Bosnu prije Osmanlija, što je dovelo do opsade Jajca i suzbijanja napredovanja otomanskih snaga. Ovo je potkopalo otomanske planove za skoro pola vijeka, za koje vrijeme su Mađari osnovali Banovinu Jajce. Prije svoje smrti 1478. godine kraljica Katarina Kosača je obnovila crkvu Svete Marije u Jajcu, danas najstarije crkve u gradu.
Osmansko doba
Jajačka banovina je osnovana 1464. godine. Oko Jajca su se vodile borbe, kada je bosanski sandžak-beg Skender-paša Mihajlović neuspješno opsjeo grad 1501. godine. a poslije Mohačke bitke 1527. godine, grad definitivno pada pod vlast Otomanskog Carstva i gubi na strateškom značaju, jer se ratište prenosi dalje na sjever. Od tada se na čelu vojne posade utvršenog grada Jajca nalazi dizdar. Osmanlije su osvojile Jajce u decembru 1527. godine, a Jajačka nahija spominje se tek 1562. godine. Pretpostavlja se da je ona postajala odmah nakon osvojanja i da je prvo pripadala Brodskom kadiluku, a po prelasku Osmanlija preko rijeke Save, od 1540. godine Kobaškom kadiluku Sarhoš Ibrahim-paša Memibegović koji je 1620. godine pregledao tvrđave u Bosni i Hercegovini, izjavio je za Jajce da je najznatnija tvrđava u Bosni Zadnji kapetan Jajca bio je Sulejman-beg Kulenović do 1832. godine, pristalica Husein-kapetana Gradašćevića. Bosanski vezir Mahmut Hamdi-paša doveo je nove nizame i Arnaute koji su ovdje boravili od 1832. do 1833. godine. Usljed njihove nepažnje stradala je u požaru džamija Sulejmanija (Crkva sv. Marije) u kojoj su bili smješteni.
November Rain
Od objavljivanja, pjesma je prodata u više od milion primjeraka širom svijeta.
Jajce
Osmansko doba
Oko grada su se vodile borbe između krajiških pobunjenika i Omer-paše Latasa, kao i pri zauzeću Bosne od strane Austro-Ugarske 1878. godine. Sve do 1878. godine kasaba se nije izgrađivala van zidina Polovinom 19. vijeka Jajce je uporište protivnika reformi u Bosni, te pruža jak otpor kaznenoj ekspediciji Omer-paše Latasa 1815 godine.
November Rain
Muzički video, koji je režirao Andy Morahan, prikazuje Rose kako ženi svoju tadašnju djevojku Stephanie Seymour i kasnije tuguje na njenoj sahrani, prekinut nastupom uživo u losanđeleskom Orpheum Theatru. To je jedan od najskupljih muzičkih spotova ikada. mini| [[Axl Rose izvodi "November Rain" u Nottingham Areni, Nottingham, UK, u maju 2012.]]
Jajce
Austro-Ugarsko doba
Austrijska vojska je zaposjela Jajce 7. augusta 1878. godine. Tom godinom počinje razdoblje Jajca pod Austro-Ugarskom upravom. Iako je Zakon o upravljanju Bosnom i Hercegovinom donesen u februaru 1880. godine, nova vlast je uspostavljena tako da vojna i civilna komponenta nikada nisu bile razdvojene. Prirodna bogatstva oko grada pružila su solidnu osnovu za razvoj industrije, šumarstva, saobraćaja i drugih privrednih grana. Težište je bilo na eksploataciji prirodnih bogatstava, prvenstveno šuma i ruda. Franjevački samostan sv. Luke u ovom gradu dovršen je 1885. godine.
Savremeno doba
thumb|250px|lijevo|Zgrada Muzeja AVNOJ-a, Jajce. Jajce je jedno od najznačajnijih mjesta bosanske i jugoslavenske historije. U periodu Drugog Svjetskog Rata, Jajce dobija veliki značaj i postaje važno za šire južnoslavenske prostore. Ono u tom vremenu postaje središte velike slobodne teritorije. U ovom gradu je 29-30. novembra 1943. godine održano Drugo zasjedanje AVNOJ-a, na kom je AVNOJ konstituiran u zakonodavno i izvršno predstavničko tijelo Jugoslavije, uspostavljen je Nacionalni komitet oslobođenja Jugoslavije (NKOJ). Na istom zasjedanju je donesen dokument: Odluka o izgradnji Jugoslavije na federalnim principima uz potpunu ravnopravnost njenih naroda i narodnosti, koji je označio završetak stvaranja državnih organa Jugoslavije. U periodu nakon oslobođenja zemlje, razvoj Jajca se zasnivao na dva osnovna uporišta, i to turizam i industriju. Tokom posljednjeg rata u Bosni i Hercegovini grad je doživio teška razaranja. Historijsko gradsko područje Jajca je nominovano 2008. na listu svjetske baštine UNESCO-a, a 2009. kandidatura je povučena.
Geografija
desn|mini|275px|Vodopad u Jajcu. Općina Jajce je smještena na nadmorskoj visini između 362,5 m (vodopad) i 1.400 m (Suhi Vrh). Gradska jezgra Jajca nalazi se na nadmorskoj visini koja na tvrđavi iznosi 470 metara, dok je nadmorska visina na Plivskim jezerima 426,6 metara.
Ovim područjem protječu rijeke Pliva i Vrbas sa više pritoka.
Stanovništvo
Po popisu stanovništva iz 1991. godine, općina Jajce imala je 45.007 stanovnika, raspoređenih u 62 naselja. Poslije potpisivanja Dejtonskog sporazuma, najveći dio općine Jajce ušao je u sastav Federacije Bosne i Hercegovine. U sastav Republike Srpske ušla su naseljena mjesta: Čerkazovići, Đumezlije, Kovačevac, Ljoljići, Perućica, te dijelovi naseljenih mjesta: Barevo, Borci, Bravnice, Drenov Do, Jezero i Prisoje. Od ovog područja formirana je općina Jezero.
Kultura
mini|desno|200px|Džamija Esme Sultanije u centru grada mini|desno|200px|Omerbegova kuća u Jajcu
Nacionalni spomenici
Jajce je jedan od malobrojnih gradova u kojem je očuvano gradsko naselje sa svim odlikama urbanog središta u XV vijeku. Tu su još uvijek bedemi i tabije starog grada Jajca, objekti fortifikacione arhitekture sa prostorom unutar srednjevjekovnih zidina, koji je egzistirao u srednjem vijeku i u osmanlijskom periodu.
Na području općine registrovano je 29 spomenika nacionalne kulture. Pripadaju periodu dugom 1800 godina, različitim civilizacijama, državnim uređenjima, vjerskim i etničkim cjelinama, ali svima im je zajadnička pripadnost kulturi Bosne i Hercegovine. U gradskom naselju su 23 spomenika, od toga 14 unutar starog gradskog jezgra i 9 van prostora ograničenog bedemom. Na teritoriji općine je preostalih 6 spomenika.
Stanje većine spomenika je loše. Jedan dio je u potpunosti uništen a mnogi su izloženi propadanju.
Ideja o stavljanju kulturno-historijske baštine u gradskoj jezgri grada Jajca na UNESCO-ovu listu pokrenuta je još 1979. godine, a 26 godina kasnije Općinsko vijeće je usvojilo odluku o pristupanju tim aktivnostima. Kandidatura je podnesena, ali nažalost 2009. godine, zbog uočenih nedostataka, nominacija je povučena. Trenutno Jajce nije kandidat za svjetsku baštinu UNESCO-a
Tantal (mitologija)
mini|[[Francisco Goya: Tantal]]
Po njemu je nazvan istoimeni hemijski element.
Mitologija
Tantal je bio Zeusov sin i njegov miljenik, ohol, drzak koji je uvijek dobijao sve što je htio. Zeus ga je pozvao na gozbu na Olimp. Ondje je ukrao ambroziju koju je donio ljudima i otkrio im tajnu bogova. Naime, također je ubio svog sina Pelopa, skuhao ga i njegovo meso ponudio bogovima za jelo. Htio je iskušati hoće li bogovi primijetiti da im je servirao ljudsko meso. Bogovi su znali što je spremio, ali samo Demetra, uznemirena gubitkom svoje kćerke Perzefone nije shvatila šta je to, te je kušala dječakovo rame. Zeus je potom naredio Srdama da ga ožive, skupile su njegove dijelove i skuhale ih u svetom loncu, a rame je nadomješteno onim koje je iskovao Hefest. Pelop je tako oživio, a mit govori da ga je poslije oteo Posejdon i odnio na Olimp da mu bude ljubavnik. Bogovi su potom Tantala, zbog njegove drskosti i nepoštovanja bogova, osudili na vječne muke.
Druga verzija mita govori da su ga također kaznili zbog krađe Hefestovog psa (ili je nagovorio svog prijatelja Pandareja da to učini).
Tantalove muke
Tantalova kazna postala je metafora za uzaludno i neispunjivo iskušenje. Bio je do vrata u hladnoj vodi, a iznad glave bile su mu grane s prekrasnim voćnim plodovima. Kad god bi poželio ubrati plod, grane bi se izmakle. Kad god bi poželio popiti hladne vode, voda bi se povukla. Iznad njegove glave bio je prijeteći kamen, poput Damoklovog mača.
Srednje (Pale, FBiH)
Srednje je naselje u općini Pale, Bosna i Hercegovina.
NGC 2014
NGC 2014 (također poznat kao ESO 56-SC146) je otvoreno zvjezdano jato i emisijska maglina i nalazi se u sazviježđu Zlatna riba. Prvo otkriće je napravio James Dunlop 3. augusta 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Spisak naseljenih mjesta u općini Novi Grad (Sarajevo)
Opći podaci
Općina Novi Grad se nalazi u kantonu Sarajevo, Bosna i Hercegovina.
Naseljena mjesta u općini Novi Grad, po popisu stanovništva iz 2013. (ukupno 3) su:
NGC 3498
NGC 3498 je trostruka zvijezda i nalazi se u sazviježđu Lav. Prvo otkriće je napravio John Frederick William Herschel 8. aprila 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Selca (Hrvatska)
mini|280px|Selca, rimokatolička crkva "Krist Kralj" Selca su naseljeno mjesto i općina u Hrvatskoj, na ostrvu Braču, u Splitsko-dalmatinskoj županiji.
Općina Selca
Napomena: Nastala iz stare općine Brač.
Selca (naseljeno mjesto)
Napomena: ''U 1921. sadrži podatke za naselja Novo Selo, Povlja i Sumartin.''
Popis 1991.
Na popisu stanovništva 1991. godine, naseljeno mjesto Selca je imalo 1.117 stanovnika, sljedećeg nacionalnog sastava:
Sizif
mini|[[Franz von Stuck: Sizif, 1920. ]]
Sizif (grč. Σίσυφος, Sísuphos) Eolov je i Enaretin sin. Prema nekim izvorima bio je Odisejev otac, prije nego što se Odisejeva majka Antikleja udala za Laerta. Poznat je po personifikaciji uzaludnog posla. Naime Sizif je bio osuđen da veliku kamenu kuglu gura uz planinsku strminu da bi ga postavio na vrh. No, svaki put kada bi se primaknuo vrhu, kamena bi mu kugla izmaknula i sunovratila se u podnožje brda. Sizif je tako pokušavao, iznova i iznova, ali neuspješno.
Život
mini|lijevo|[[Tiziano: Sizif, 1548. - 1549. ]] mini|Sizif gura kamenu gromadu, [[1732. godina ]]
Sizif je bio osnivač i kralj Efira (Korinta). Promovisao je navigaciju i trgovinu, ali bio je pohlepan i sklon prijevari te je ubijao putnike i goste. Zaveo je svoju nećakinju, preuzeo bratovo prijestolje i izdao Zeusovu tajnu - da je silovau Eginu, kći riječnog boga Ezopa ili, u drugoj verziji mita, Eola. Zeus je naredio Hadu da ga okuje u podzemlju. Sizif je ondje pitao Tanatosa da isproba lance da vidi kako rade, a kad je to učinio, Sizif ga je ostavio okovanog i prijetio Hadu. Budući da je Tanatos bio bog smrti, niko nije mogao umrijeti sve dok se nije umiješao Ares. Naime, Aresa je živciralo to što ga bitke i ratovi nisu zabavaljali jer nije bilo smrti pa je oslobodio Tanatosa i poslao Sizifa u Tartar.
No, prije nego što je Sizif umro, bješe rekao svojoj ženi da ne prinosi uobičajene žrtve kad bude mrtav. Potom se u Hadu požalio Perzefoni da ga žena zanemaruje i nagovorio je da ga pusti na zemaljski svijet da je zatraži da učini svoje dužnosti. Kad je Sizif stigao u Korint, odbio se vratiti te ga je na posljetku Hermes vratio u Tartar.
Sizifov posao
Bogovi su ga za sve njegove prijevare kaznili. Morao je gurati veliku stijenu do vrha brijega, ali prije nego što bi stigao do vrha, kamen bi se otkotrljao te je morao početi iznova. O ovome priča i Homer u svojoj Odiseji. Stoga se danas koristi metafora Sizifov posao za uzaludan posao ili besmislene radnje.
Prema solarnoj teoriji, Sizif je Sunčev disk koji se svakoga dana diže na istoku, a potom pada na zapadu. Drugo učenje tvrdi da je Sizif personifikacija čovjekove borbe u potrazi za znanjem.
Misija New Worlds
mini| Starshade sa svemirskom opservatorijom tokom raspoređivanja Misija New Worlds je predloženi projekat koji se sastoji od velike okultne leteće formacije dizajnirane da blokira svjetlost obližnjih zvijezda kako bi se promatrale njihove egzoplanete u orbiti. Posmatranja bi se mogla obaviti postojećim svemirskim teleskopom, moguće svemirskim teleskopom James Webb, ili namjenskim optičkim teleskopom vidljivog svjetla koji je optimalno dizajniran za zadatak pronalaženja egzoplaneta. Preliminarni istraživački projekat finansiran je od 2005. do 2008. od strane NASA Instituta za napredne koncepte (NIAC), a predvodio ga je Webster Cash sa Univerziteta Kolorado u Boulderu u saradnji sa Ball Aerospace & Technologies Corp., Northrop Grumman, Southwest Research Institute i drugi. Od 2010. godine projekt je tražio dodatno finansiranje od NASA-e i drugih izvora u iznosu od otprilike 3 milijarde američkih dolara, uključujući vlastiti teleskop od četiri metra, ili 750 miliona dolara za jedno zvjezdano sjenilo koje će se koristiti sa svemirskim teleskopom James Webb. Ako se finansira i pokrene, radila bi pet godina. desno|mini|350x350piksel| Žuti krug predstavlja zvijezdu, čiju svjetlost blokira okultator. Plavi krug predstavlja planetu, čija svjetlost neometano prolazi do posmatrača. Cilj misije New Worlds je blokiranje svjetlosti koja dolazi od obližnjih zvijezda pomoću okultatora. Ovo bi omogućilo direktno posmatranje planeta u orbiti. Okulter bi bio veliki pločasti disk koji bi letio hiljadama kilometara duž linije vida. Disk bi vjerovatno bio nekoliko desetina metara u prečniku i stao bi unutar postojećih potrošnih lansirnih vozila i bio bi raspoređen nakon lansiranja. mini| Umjetnička vizija koja prikazuje obris okultera ispred svemirskog teleskopa, sa stilski dodanim egzoplanetima u orbiti (ne u mjerilu)
David Murray
David Murray (Edinburgh, 28. decembar 1909 - Las Palmas de Gran Canaria, 5. april 1973) bio je britanski vozač u Formuli 1.
Potpuni spisak rezultata u F1
(Utrke u boldu označuju najbolju startnu poziciju) (Utrke u italicu označavaju najbrži krug utrke)
Dušnik
Traheja, kolokvijalno nazvana dušnik, je hrskavična cijev koja povezuje grkljan i ždrijelo sa plućima, omogućavajući prolazak zraka i tako je prisutan u gotovo cijeloj grupi životinja koje udišu zrak, tj životinja s plućima. Traheja se proteže od grkljana i grana u dva primarne bronhije. Na vrhu dušnika je krikoidna hrskavica, koja ge pričvršćuje ga na grkljan. Ovo je jedini kompletni prsten, dok su ostali nepotpuni prstenovi i ojačavajuće hrskavice. Trahejski mišići spajaju se na krajevima prstenova i vertikalno spajaju trake vlaknastih vezivnog tkiva - prstenasti ligamenti traheje. Epiglotis zatvara otvor za grkljan tokom gutanja. Traheja se razvija u drugom mjesecu razvoja. Podstavljena je epitelom koji ima peharolike ćelije koje proizvode zaštitne mucine. Stanje upale, koje takođe uključuje larinks i bronhe, zvano krup, može rezultirati kašljanjem koji može završiti kihanjem. Traheotomija se često izvodi za ventilaciju u hirurškim operacijama, gde je to potrebno. Iz istog razloga intubacija se također izvodi ubacivanjem cijevi u traheju. Od 2008. operacije su eksperimentalno presađene putem vjetrovoda koji služi za uzgajanje matičnih ćelija, i sintetičkim dušnicima. Međutim, uspješan metod za ovu metodu transplantacije trenutno ne postoji i razvoj takve metode teorijski ostaje zastrašujući.
Riječ "traheja" koristi se za definiranje vrlo različitih organa u beskičmenjaka, više nego kod kičmenjaka. Insekti imaju otvoren respiratorni sistem sastavljen od odušaka plinova iz tkiva.
Pregled
mini|desno|300px|Dušnik sa bronhijama Dušnik (lat. trachea) je dio disajnog puta kod viših hordata. On polazi od grkljana i spušta se u grudnu šupljinu. U zidovima dušnika nalaze se hrskavičavi prstenovi, koji ga drže stalno otvorenim za prolaz zraka. Unutrašnjost je obložena sluzokožom.
Dušnik se račva u dušnjačke cijevi, koje ulaze u pluća, gdje se granaju u dva glavna bronha (lijevi i desni), a bronhije se u plućima dalje granaju u sve sitnije bronhiole.
Peter Nalič
Peter Nalič (rus. Пётр Налич, * 30. april 1981 u Moskvi), je ruski pop pjevač i glumac. Petar Nalič je rođen u porodici arhitekata Andreja i Valentine Markovne. Stariji brat Pavel je grafički dizajner. Djed Petra Naliča po ocu, Zahid Nalić iz Tuzle, bio je lirski tenor i spiker Jugoslovenske redakcije Radio Moskva (od 1993 "Glas Rusije").
Peter je predstavljao Rusiju na Evroviziji 2010. sa pjesmom Lost and Forgotten.
Avanture Sherlocka Holmesa ili Zarobljen radi ucjene
Pušten je u promet 7. oktobra 1905. Glavne uloge tumačili su Maurice Costello (Holmes), H. Kyrle Bellew (dr. Watson) i J. Barney Sherry (neimenovana uloga). To je bilo Costellovo prvo pojavljivanje na ekranu, a njega će kasnije smatrati jednim od prvih "idola matineje". Robert Pohle primijetio je da je, "lišen svoga glasa u onim ranim nijemim filmovima, Holmes također transformiran iz intelektualnog detektiva zavaljenog u fotelju u dinamičniji akcijski lik - gotovo u vrstu kauboja s kapom za lov na jelene".
Iako ponekad smatran izgubljenim filmom, fragmenti još postoje u zbirci papirnih ispisa u Kongresnoj biblioteci. Film je snimljen na 35-milimetarskom crno-bijelom filmu u jednoj rolni dužine 221 m.
Vagina
Kod sisara, vagina je elastični, mišićni dio ženskog genitalnog trakta. Kod ljudi se proteže od predvorja do cerviksa. Spoljni vaginalni otvor normalno je djelomično prekriven tankim slojem mukoznog tkiva, koje se naziva himen. Na dubokom kraju, cerviks (vrat uterusa) izboči se u vaginu. Vagina dozvoljava seksualni odnos i porođaj. Također kanališe menstruacijski tok, koji se javlja kod ljudi i blisko povezanih primata kao dio menstruacijskog ciklusa.
NGC 6444
NGC 6444 (također poznat kao ESO 393-SC30) je otvoreno zvjezdano jato i nalazi se u sazviježđu Škorpion. Prvo otkriće je napravio James Dunlop 28. juna 1826. godine.
Vagina
Iako istraživanja vagine posebno nedostaju za različite životinje, dokumentirano je da se njena lokacija, struktura i veličina razlikuju među vrstama. Ženke sisara obično imaju dva vanjska otvora u vulvi; to su mokraćovodni otvor za mokraćni sistem i vaginski otvor za genitalni trakt. Ovo se razlikuje od mužjaka sisara, koji obično imaju jedan mokraćni otvor za mokrenje i reprodukciju. Vaginski otvor je mnogo veći od obližnjeg mokraćnog otvora, a kod ljudi oba su zaštićena labijama. Kod vodozemaca, ptica, gmizavaca i monotremata, kloaka je jedini vanjski otvor za gastrointestinalni, urinarni i reproduktivni trakt. Iako se po svom rječniku i anatomskim definicijama, izraz vagina odnosi isključivo na specifičnu unutrašnju strukturu, kolokvijalno se koristi za označavanje vulve ili i vagine i vulve.
NGC 6444
Najbliži NGC/IC objekti
Sljedeći spisak sadrži deset najbližih NGC/IC objekata.
Vagina
Da bi se omogućio glatkiji prodor u vaginu tokom seksualnog odnosa ili druge seksualne aktivnosti, vaginska vlaga se povećava tokom seksualnog uzbuđenja kod ženki ljudi i drugih sisara. Ovo povećanje vlage osigurava vaginsko podmazivanje, što smanjuje trenje. Tekstura zidova vagine stvara trenje za penis tokom seksualnog odnosa i stimuliše ga ka ejakulaciji, omogućavajući oplodnju. Uz zadovoljstvo i povezanost, seksualno ponašanje žene s drugima (koje može uključivati heteroseksualnu ili lezbejsku seksualnu aktivnost) može rezultirati seksualno prenosive infekcije (SPI), rizik od koji se može smanjiti preporučenim praksama sigurnog seksa. Drugi zdravstveni problemi također mogu uticati na ljudsku vaginu.
Pregled
Vagina (potječe od lat. riječi vagina što znači "korice mača") je naziv za ženski spolni organ odnosno rodnicu. Vaginom se također može nazvati porođajni kanal u kontekstu trudnoće i porođaja. Vanjski dijelovi stidnice su velike ili glavne usne labia majora i male ili unutrašnje usne labia minora. Vanjski ulaz iz stidnice u rodnicu naziva se introitus, a stidne dlake na stidnici štite osjetljivo tkivo rodnice i grlića maternice. Koža stidnice sadrži apokrine znojne žlijezde, identične onima ispod pazuha. Te se žlijezde razlikuju od običnih znojnih žlijezda jer njihovo lučenje potiču emocionalne situacije, a ne samo fizički napor.
Funkcije vagine
Vagina ima tri osnovne funkcije:
Anatomija
Stidnica i rodnica čine najistaknutije tačke ulaska u ženski genitalni trakt. Grlić maternice i njegov otvor (cervikalno ušće), čini ulaz u maternicu i unutarnje organe karlice (jajovode i jajnike). Grlić maternice se spaja s gornjim dijelom rodnice i prekriven je istom vrstom (skvamoznih) ćelija kao i sluznica rodnice.
Mokraćni mjehur je smješten iznad vagine, dok je uretralni kanal, koji iz mjehura vodi mokraću prema van i izgleda poput cjevčice, smješten s gornje strane rodnice sve do vaginalnog otvora. Rektum je smješten iza vagine. Od vagine anus je podijeljen međicom.
Rodnica je mišićna cijev duljine 8–10 cm i promjera oko 25 mm kad su joj stijenke rastegnute. Gornji dio vagine okružuje grlić maternice. Građna je od tri sloja: spoljašnjeg sloja koji je građen od vezivnog tkiva, srednjeg sloja ili mišićnog sloja i sluznice. Zidovi vagine su debeli oko 3 do 4 mm. Vagina koja je vrlo elastična i tokom penetracije se pod uticajem emocionalnih reakcija i spolne uzbuđenosti prilagođava dimenzijama muškog spolnog organa (penisa) koji ispušta sjemenu tekućinu (ejakulat). Vaginalna sredina je izrazito kisela, a narusavanje ph vrijednosti može uzrokovati različite infekcije.
Klitoris postaje dobro prokrvljen i iznimno osjetljiv, a prosječan promjer rodnice kod žena koje još nisu rodile tokom spolnog podražaja se obično povećava do 6,5 cm kao i dužina, a maternica i grlić maternice se podižu. Ako se spolni odnos odvija dok je žena potpuno seksualno uzbuđena, ta promjena oblika rodnice pomaže lakše začeće. Žene s vrlo uskom rodnicom prodiranje muškog spolnog organa redovito osjećaju vrlo ugodnim, no kad nisu spolno uzbuđene taj doživljaj može biti vrlo bolan (dispareunija), jer uzbuđenje nije podiglo i pomaklo maternicu. U tim slučajevima, može se dogoditi uslijed ponavljanja prodirućih pokreta i povreda jajnika, što je vrlo bolno.
Tokom seksualog uzbuđenja, rodnica se vlaži iz više izvora i to Bartolinijeve i Skeneove žlijezde, koje se nalaze na spoju stidnice i otvora rodnice (introitus). I stijenke rodnice tokom seksualne stimulacije proizvode tekućinu (transudat), a ženina rodnica se prirodno vlaži tokom ciklusa sna. Neke žene luče veću količinu tekućine tokom orgazma koja se još naziva i ženskim ejakulatom, ona je normalna i dio je seksualne reakcije žene.
Turkovići (Pale, FBiH)
Turkovići su naseljeno mjesto u općini Pale, Bosna i Hercegovina.
David Hampshire
David Hampshire (Derby, 29. decembar 1917 - Newton Solney, 25. august 1990) bio je britanski vozač u Formuli 1.
Potpuni spisak rezultata u F1
(Utrke u boldu označuju najbolju startnu poziciju) (Utrke u italicu označavaju najbrži krug utrke)
Porsche Carrera GT
250p|mini|desno|Porsche Carrera GT Porsche Carrera GT je supersportski automobil, njemačke fabrike automobila Porsche. Proizvodnja je započela 2004. a prestala 2006. godine, prilikom čega je prodato 1.270 Carrera GT. Cijena jednog modela GT-a je bila od 390.000 € do 452.000 €.
Dizajn
Carreru GT pokreće V10 motor, zapremine 5.733 ccm, snage 450 kW (612 KS), obrtnog momenta 590 Nm pri 5750 obr/min, sa prosječnom potrošnjom od 17,8 l na 100 km. Mjenjač je, isključivo, ručni sa šest stepeni prijenosa, za razliku od konkurenog Ferrari Enzo modela, koji nudi isključivo sekvencionalni mjenjač (poput onog u Formuli 1).
Prepoznatljivi su veliki bočni usisnici zraka, za hlađenje snažnog V10 motora. Zadnji spojler se izvlači pri brzini većoj od 120 km/h.
NGC 5011C
NGC 5011C (također poznat kao ESO 269-68 i PGC 45917) je spiralna galaksija koja je udaljena oko 30 miliona sg od Zemlje i nalazi se u sazviježđu Kentaur. Najveći prečnik je 1,20 (10 hiljada sg) a najmanji 0,8 uglovnih minuta (6 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Karni
Historija
Oko 400. godine p. n. e. Karni su sa ravnica oko rijeka Rajne i Dunava doselili na područje istočnih Alpa (teritorije današnje Slovenije i sjevero-istočne Italije) oko rijeke Soče i gornjeg toka Save. Veoma brzo Karni ostvaruju kontakt sa Venetima, Histrima i Liburnima te skupa stvaraju tzv. kaštelijersku kulturu (graditelji utvrđenih naselja - kaštela). Prema imenu Karni nazvani su Karnijske Alpe (italijanski: Alpi Carniche, njemački: Karnische Alpen), historijska pokrajina Kranjska i grad Kranj, u Sloveniji.
U II stoljeću p. n. e. Karni potpadaju pod vlast antičkog Rima, preciznije, 115. godine p. n. e. konzul Marco Emilio Scauro (oko 163-89. godine p. n. e.) postiže konačni trijumf nad Karnima. Pod rimskom uticajem Karni su relativno brzo latinizirani.
Plemena Skordisci, Breuci, Karni i Dardanci su bili najranija prepreka rimskoj ekspanziji na Balkan ali kasnije su odigrali bitnu ulogu u odbrani rimskih provincija od upada Germana.
U kasnijim stoljećima, pod pritiskom nadolazećih Slavena i Germana, teritorija Karna se sužava samo na planinska područja i dijelu nizije u Furlaniji (Friuli, Italija).
O Karnima su pisali antički historičari Livije, Plinije i Strabon.
Indijanci s Platoa
mini Indijanci sa Platoa (Indijanci Platoa) je naziv grupe indijanskih plemena nastanjenih na kulturnom području Platoa rijeke Columbia sa sjeverozapadu SAD-a.
Fiziografska regija Platoa graniči na sjeveru "Karibu planinama" (eng. Cariboo Mountains), na istoku "Stjenovitim planinama" (eng. "Rocky Mountains"), planinom Lewis, na jugu Plavim planinama, i rijekom Salmon. Na zapadu se ovaj Plato graniči sa obalskim planinama Kanade i tzv. "Kaskadskim gorjem".
Distrofija rožnjače
Distrofija rožnjače je grupa rijetkih nasljednih poremećaja obilježenih bilateralno+im abnormalnim taloženjem supstanci u providnom prednjem dijelu oka zvanom rožnjača.
Znakovi i simptomi
Distrofija rožnjače, u ranim fazama može neznačajno uticati na vid. Međutim, to zahtijeva odgovarajuću procjenu i liječenje za vraćanje optimalnog vida. Distrofije rožnjače obično se manifestuju tokom prve ili druge decenije, ali ponekad i kasnije. Pojavljuje se kao sivkasto bijele linije, krugovi ili zamućenje rožnjače. Također može imati i kristalni izgled.
Indijanci s Platoa
Fauna na Platou nije bogata, jelen i wapiti su prisutni od veće divljaći, a glavna hrana je riba, posebno losos i pastrmke kojih ima u rijekama.
Plemena Platoa većinom govore jezicima salishan. Na sjeveru su to Shuswap, Lillooet, i Ntlakyapamuk (Thompson). Na gornjoj Columbiji Okanagan, Sinkaietk, Lake, Wenatchee, Sanpoil, Nespelim, Spokan, Kalispel, Pend d’Oreille, Cowlitz, Colville, Chelan, Sinkiuse, Coeur d’Alêne i istočnije Flathead ili Salish. Od ostalih navodimo grupe Indijanaca  Shahaptian sa plemenima Yakima, Walla Walla, Mical, Wauyukma, Palouse, Wanapam, Nez Percé ili Pierced Nose (Čopaniš), Tenino, Umatilla; Waiilatpuan sa Molala i Cayuse;  Lutuamian sa Klamath i Modoc; i Kitunahan sa Kutenai.
Distrofija rožnjače
Znakovi i simptomi
Distrofije rožnjače utiču na vid na veoma različite načine. Neki uzrokuju ozbiljno oštećenje, dok neki ne uzrokuju probleme s vidom i dijagnosticiraju se tokom specijaliziranog očnog pregleda kod oftalmologa. Druge distrofije mogu uzrokovati ponovljene epizode bola, a da ne dovedu do trajnog gubitka vida.
Genetika
Različite distrofije rožnjače uzrokovane su mutacijama gena CHST6, KRT3, KRT12, PIP5K3, SLC4A11, TACSTD2, TGFBI i UBIAD1. Mutacije u TGFBI koji kodira inducirani transformirajući faktor rasta beta uzrokuju nekoliko oblika distrofije rožnjače, uključujući granulastu distrofiju, rešetkastu distrofiju, distrofiju epitelne bazne membrane, Reis-Bucklersovu distrofiju Behnke Thielove rožnjače.
Distrofije rožnice mogu imati jednostavan autosomno dominantni, autosomno recesivni ili rijetko X-vezani recesivni mendelovovski način nasljeđivanja:
Patofiziologija
Distrofija rožnjače može biti uzrokovana nakupljanjem stranog materijala u rožnjači, uključujući lipide i holesterolske kristale.
Dijagnoza
Dijagnoza se može postaviti na kliničkoj osnovi, a to se može poboljšati studijama na hirurški izrezanom tkivu rožnjače i u nekim slučajevima molekulskogenetičkim analizama. Kako se kliničke manifestacije uveliko razlikuju u zavisnosti od entiteta, na distrofiju rožnjače treba posumnjati kada se izgubi njena prozirnost ili se zamućenja rožnjače javljaju spontano, posebno u obje rožnjače, a posebno u prisustvu pozitivne porodične anamneze ili kod potomaka srodnih roditelja.
Površinske distrofije rožnjače – Meesmannova distrofija obilježena je izrazitim sitnim mjehurastim, tačkastim optičkim promjenama koji se formiraju u centralnom epitelu rožnjače i u manjoj mjeri u perifernoj rožnjači oba oka tokom d ojenačkog uzrasta, koji perzistiraju tokom života. Simetrični mrfežasti opciteti formiraju se u površinskoj centralnoj rožnjači oba oka u dobi od oko 4–5 godina kod Reis-Bücklersove rožnjače distrofije. Pacijent ostaje asimptomski sve dok epitelne erozije ne izazovu akutne epizode očne hiperemije, bola i fotofobije. Oštrina vida na kraju postaje smanjena tokom druge i treće decenije života nakon progresivnog površnog zamagljivanja i nepravilne površine rožnjače. Kod Thhiel-Behnkeove distrofije, subepitelna zamućenja rožnjače formiraju šaru u obliku saća u površinskom sloju. Više izraženih želatinoznih čvorića u obliku duda formira se ispod epitela rožnjače tokom prve decenije života u želatinoznoj kapljičastoj distrofiji rožnjače, koji izazivaju fotofobiju, suzenje, osjećaj stranog tijela u rožnjačo i ozbiljan progresivni gubitak vida. Lischova epitelna distrofija rožnjače okarakterizirana je zamućenjima u obliku perja i mikrocisti u epitelu rožnjače, koje su raspoređene u obliku traka, a ponekad i namotanih. Bezbolno zamućenje vida ponekad počinje nakon 60. godine života.
Distrofije rožnjačne strome  – Makulasta distrofija rožnjače manifestuje se progresivnim gustim zamućenjem cijele strome, koja se obično prvi put pojavljuje u adolescenciji i na kraju uzrokuje ozbiljno oštećenje vida. Kod zrnaste distrofije rožnjače više malih bijelih diskretnih nepravilnih pjega koje podsjećaju na mrvice kruha ili snježne pahuljice postaju vidljive ispod Bowmanove zone u površinskoj centralnoj stromi rožnjače. U početku se pojavljuju u prvoj deceniji života. Oštrina vida je manje-više normalna. Rešetkasta distrofija počinje finim grananjem linearnih opciteta u Bowmanovom sloju u centralnom području i širi se na periferiju. Mogu se pojaviti ponavljajuće erozije rožnjače. Obilježje "Schnyderove distrofije rožnjače" je nakupljanje kristala unutar strome koji uzrokuju tipsko zamućenje u obliku prstena.
Stražnja distrofija rožnjače – Fuchsova distrofija rožnjače javlja se tokom pete ili šeste decenije života. Karakteristični klinički nalazi su izrasline na zadebljanoj descemetnoj membrani (cornea guttae), generalizirani edem rožnjiače i smanjena oštrina vida. U uznapredovalim slučajevima, abnormalnosti se nalaze u svim slojevima rožnjače. Kod stražnje polimorfne distrofije rožnjače pojavljuju se male vezikule na nivou descemetne membrane. Većina pacijenata ostaje asimptomska, a edem rožnjače obično izostaje. Kongenitalnu naslednu endotelnu distrofiju rožnjače karakteriše difuzna brušena pojava obe rožnjače i izrazito zadebljane (2–3 puta deblje od normalne) rožnjače od rođenja ili u detinjstvu.
Diferencijalna dijagnoza
Glavna diferencijalna dijagnoza uključuje različite uzroke monoklonske gamopatije, manjka lecitin-holesterol-aciltransferaze, Fabryeve bolesti, cistinoze, manjak tirozin-transaminaza, sistemskih bolesti lizosomskog skladištenja i nekoliko kožnih bolesti (X-vezana ihtioza, keratosis decalvaris spinolvaris).
Ivica Vanja Rorić
Ivica Vanja Rorić bosanskohercegovački je pisac za djecu.
Distrofija rožnjače
Klasifikacija
Prema sloju rožnjače zahvaćenom distrofijom, ove distrofije obično su podijeljene na "prednje", "stromne" ili "stražnje''.
Ivica Vanja Rorić
Biografija
Ivica Vanja Rorić rođen je 1951. godine u Foči kod Doboja. Učiteljsku školu završio je u Derventi i Filološki fakultet u Beogradu. Bio je urednik dječijeg lista "Vesela Sveska". Suosnivač je izdavačke kuće "Drugari" zajedno sa piscem Šimom Ešićem. Prevodi s makedonskog i slovenskog jezika.
Distrofija rožnjače
Klasifikacija
U 2015. objavljena je ICD3 klasifikacija. koja svrstava bolest u četiri grupe kako slijedi:
Ivica Vanja Rorić
Vanjski linkovi
Ivica Vanja Rorić: Više gube djeca nego izdavači koji ostaju bez posla
Distrofija rožnjače
Liječenje
Rani stadiji mogu biti asimptomski i ne zahtevaju nikakvu intervenciju. Početni tretman može uključivati hipertonične kapi za oči i mast za smanjenje edema rožnjače i može ponuditi simptomsko poboljšanje prije hirurške intervencije.
Suboptimalan vid uzrokovan distrofijom rožnjače može se popraviti bionjačnim kontaktnim sočivima, ali na kraju obično zahtijeva hiruršku intervenciju u obliku transplantacije rožnjače. Penetrirajuća keratoplastika, uobičajeni tip transplantacije rožnjače, obično se izvodi za opsežnu distrofiju rožnice.
Kod prodorne keratoplastike (transplantacije rožnice) dugoročni rezultati su dobri do odlični. Učinjena su nedavna hirurška poboljšanja koja su povećala stopu uspješnosti ove procedure. Međutim, može doći do recidiva bolesti u donorskom transplantatu. Površinske distrofije ne zahtijevaju prodornu keratoplastiku jer dublje tkivo rožnjsače nije zahvaćeno, pa se umjesto toga može koristiti lamelna keratoplastika.
Potkarpatsko vojvodstvo
Uspostavljeno je 1. januara 1999. godine. Središte vojvodstva je Rzeszów (185 242 (2014)). Ostali veći gradovi su Przemyśl (66.756), Stalowa Wola (64.753), Mielec (60.979) i Tarnobrzeg (49.753).
Globus
mini Globus je trodimenzionalni umanjeni model Zemlje i drugih sfernih tijela kao što su planete, zvijezde ili Mjesec. Također može biti i nebeski (zvjezdani) globus, koji prikazuje pozicije zvijezda i sazviježđa na nebu.
Riječ globus na latinskom jeziku znači okrugla masa ili sfera.
Historija
Najraniji poznati globus je konstruisao Krates iz Malusa, Kilikija (današnja Turska) oko 150. p. n. e. To je bio nebeski, odnosno zvijezdani globus, koji se danas nalazi u muzeju u Napulju. Prvi globus Starog svijeta je napravljen u Islamskom svijetu tokom Srednjeg vijeka. Najstariji postojeći globus Zemlje je nepravio Martin Behaim u Nürnbergu, Njemačka, 1474.
IC 1912
IC 1912 (također poznat kao ESO 200-1, IRAS 03151-5050 i PGC 12172) je spiralna galaksija koja je udaljena oko 430 miliona sg od Zemlje i nalazi se u sazviježđu Sat. Najveći prečnik je 0,90 (113 hiljade sg) a najmanji 0,2 uglovnih minuta (25 hiljada sg). Prvo otkriće je napravio DeLisle Stewart 14. oktobra 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Elektronska komponenta
Elektronska komponenta je osnovni element od kojega su građeni elektronski uređaji. Obično se dijele se na aktivne i pasivne.
Aktivni elementi
Aktivni elementi se koriste za pojačanje snage signala pri čemu se troši snaga iz izvora za napajanje sklopa.
Pasivni elementi
Pasivni elementi nemaju mogućnost pojačanja snage signala. To su elementi električnih mreža i krugova. Pasivni sklopovi su sastavljeni samo od pasivnih elemenata, pa im nije im potreban izvor napajanja (npr. pasivni filtri).
Nelinearni pasivni elementi
Iako ovi elementi ne zadovoljavaju definiciju aktivnih elementa, u elektronici se zbog više razloga proučavaju zajedno s aktivnim elementima.
Dolina straha (1916)
Dolina straha je britanski nijemi pustolovni film o Sherlocku Holmesu iz 1916. Režirao ga je Alexander Butler, a glavne uloge tumače Harry Arthur Saintsbury, Daisy Burrell i Booth Conway. Film je adaptacija istoimenog romana sir Arthura Conana Doylea iz 1915.
Novo Selo (Selca)
Novo Selo je naseljeno mjesto u sastavu općine Selca, na ostrvu Braču, Splitsko-dalmatinska županija, Republika Hrvatska.
Historija
Do teritorijalne reorganizacije u Hrvatskoj nalazilo se u sastavu stare općine Brač.
Stanovništvo
Na popisu stanovništva 2021. godine, Novo Selo je imalo 109 stanovnika.
Napomena: ''U 1921. podaci su sadržani u naselju Selca.''
Popis 1991.
Na popisu stanovništva 1991. godine, naseljeno mjesto Novo Selo je imalo 205 stanovnika, sljedećeg nacionalnog sastava:
Despina (mitologija)
Despena ili Despina (Δέσποινα, Déspina = "ljubavnica" ili "kraljica") je nimfa, Posejdonova i Demetrina kći.
Samo je ime često korišteno kao epitet za Afroditu (kod Teokrita), Demetru (u Aristofanovom djelu Tezmoforije) i Perzefonu.
Mitologija
Pauzanije donosi cijelu mitološku pozadinu o ovome liku. Kad je Demetra došla u Arkadiju tražeći svoju izgubljenu kćer Perzefonu, bila je objekt Posejdonove požude. Ona mu je odolijevala i sakrila se u krdo konja. Posejdon se pretvorio u pastuha i navalio na nju. Demetra je zbog toga bila bijesna i otišla je oprati svoj gnjev u rijeku Ladon.
Posejdonu je rodila kćer Despenu i konja s crnom grivom. Zato je u Arkadiji Demetra često bila štovana kao božica s konjskom glavom. Njenu su kćer prozvali Despoina = dama.
Fox Indijanci
mini|Poglavica [[Wapella, čija ime označava princa, bio je jedan od članova delegacije koju je 1837. Keokuk predvodio u Washington.]] mini|Wakusasse, desno, pripadnik plemena Fox sa spletom ogrlica od školjki i naušnicama od metala ili školjki. Lijevo je Massika, pripadnik srodnog plemena [[Sac.]] mini|Ples berdaša. Berdaš je veoma moćan i poštovan šaman-[[transvestit, sa kojim su se istovremeno zbijale šale. Obučen je u žensku nošnju i smio se ženiti za osobu istog pola. U rat je smio ići ali nije smio nositi muško oružje, nego samo ratnu kijaču (Eva Lips).]] Fox (Lisice; Mesquakie).- Pleme Algonquian Indijanaca koje su sredinom 17. vijeka živjeli ujedinjeni sa Sac Indijancima u blizini jezera Winnebago i duž rijeke Fox u Wisconsinu. Lisice su jezično najsrodniji Sac i Kickapoo Indijancima. Nakon ratova protiv Francuza i Engleza povlače se na područje Illinoisa i Iowe. Pleme Sac danas, sebe zovu Mesquakie, žive u blizini grada Tama u Iowi, gdje se nalaze od 1857. Pleme Sac koje živi danas uglavnom u Oklahomi, nema sa njima bliže veze osim što su sa Foxima službeno grupisani pod imew Sauk & Fox ili Sac & Fox.
Nico Hülkenberg
Nicolas ′′Nico′′ Hülkenberg (Emmerich am Rhein, 19. august 1987.) je njemački vozač Formule 1.
Fox Indijanci
Ime
Ime Fox dato im je po imenu jednog njihovog klana. Sami sebe oni nazivaju Musquakiuk ili Mesquakie, Meshkwa kihugi  'narod crvene zemlje'  (red-earth people). Ovo ime dolazi po vjerovanju da su Foxi stvoreni od crvene zemlje. Vidi Sac, čije ime znači "people of the yellow earth". Ostali nazivi za Lisice su Beshde'ke (Sioux). O-dug-am-eeg, ime koje su im dali Chippewa "those who live on the opposite side"; Skaxshurunu, ime od Wyandota "fox people"; Skuakísagi (Shawnee); Wakushég, (Potawatomi) u značenju "foxes".
Studija u grimizu (1914)
Studija u grimizu je britanski nijemi dramski film o Sherlocku Holmesu iz 1914. Režiju potpisuje George Pearson, a glavnu ulogu tumači James Bragington. Zasnovan je na istoimenom romanu sir Arthura Conana Doylea, a danas se smatra izgubljenim. Film istog naslova pušten je u promet u SAD-u već narednog dana; glavnu ulogu igrao je Francis Ford, koji je i režirao film, a dr. Watsona je glumio njegov mlađi brat John.
Od augusta 2010. filma nema u arhivu Britanskog filmskog instituta i nalazi se na BFI-jevom spisku "75 najtraženijih" izgubljenih filmova.
Posavski kanton
Na zapadu, istoku i sjeveru graniči s Hrvatskom, na jugu sa Republikom Srpskom te na jugoistoku sa Brčko distriktom. Po rezultatima popisa 2013. Posavski kanton je sa 43.453 stanovnika nakon Bosansko-podrinjskog kantona pretposljedni po broju stanovnika i sa 133.87 stanovnika/km2 po gustoći treći među kantonima Federacije Bosne i Hercegovine. S površinom od 324,6 km2 najmanji je kanton Federacije Bosne i Hercegovine, što čini ukupno 1,24% površine Federacije i 0,63% površine Bosne i Hercegovine.
Geografija
Kanton je smješten na sjeveroistoku Bosne i Hercegovine, u blizini granice s Hrvatskom i rijeke Save, koja čini prirodnu granicu između Hrvatske i Bosne i Hercegovine. Posavski kanton obuhvata samo mali dio Bosanske posavine, koja se prostire sve do Dervente. Posavski kanton se, kao i ostala Posavina, nalazi na široko otvorenoj i lahko prohodnoj peripanonskoj niziji, sa prosječnom nadmorskom visinom od 90 metara.
Posavski kanton predstavlja eksklavu Federacije Bosne i Hercegovine, jer ga Republika Srpska i Brčko distrikt sijeku od ostatka Federacije, ali je i Posavski kanton sam po sebi podijeljen na dva teritorijalno odvojena dijela, pa tako Odžak predstavlja eksklavu Posavskog kantona, jer ga Republika Srpska siječe od Domaljevca i Orašja.
Klima
Hladne zime s puno snijega i topla ljeta karakteriziraju područje grada i cijele općine.
Historija
Prije početka rata u Bosni i Hercegovini današnje općine Donji Žabar i Vukosavlje pripadali su Odžaku i Orašju, dok je današnja općina Domaljevac-Šamac pripadala Bosanskom Šamcu. Historija današnjeg Posavskog kantona počinje 18. marta 1994, potpisivanjem Vašingtonskog sporazuma. Posavski kanton zvanično je konstituiran 12. juna 1996. kao jedan od deset kantona Federacije Bosne i Hercegovine.
Zastava
Zastava Posavskog kantona sastoji se od tri crvene, bijele, zelene vodoravne trake omjera 42:42:16. Na sredini zastave postavljen je grb kantona.
Prijašnja zastava
Posavski kanton je prvo usvojio zastavu Hrvatske Republike Herceg-Bosne.
Grb
Grb Posavskog kantona sadrži hrvatsku šahovnicu kao znak pretežno hrvatskog naroda. Traka za kosa s dva heraldička ljiljana kao znak bošnjačkog stanovništva i povezanosti kantona sa srednjovjekovnom bosanskom državom. Donji rub grba prikazuje rijeku Savu.
Politika i administracija
mini|Lokalne zajednice kantona. Posavski kanton je prema zakonu jedan od deset kantona Federacije Bosne i Hercegovine, koji je jedan od dva entiteta Bosne i Hercegovine.
Posavski kanton ima vlastitu zakonodavnu, izvršnu i sudsku vlast. Kao i svaki od kantona u FBiH, Posavski kanton posjeduje vlastiti ustav, skupštinu, vladu, simbole, te mu pripadaju niz isključivih nadležnosti (policija, obrazovanje, korištenje prirodnih resursa, prostorna i stambena politika, kultura), dok su neke nadležnosti podijeljene između federalne i kantonalne vlasti (zdravstvo, socijalna zaštita, promet). Sjedište izvršne vlasti, odnosno glavni grad kantona, je Orašje (Vlada Posavskog kantona), dok je u Domaljevcu sjedište zakonodavne vlasti (Skupština Posavskog kantona) i u Odžaku sjedište sudbene vlasti.
Građani Posavskog kantona svake četiri godine na općim izborima glasaju za ukupno 21 zastupnika u Skupštini Posavskog kantona. Na osnovu općih izbora trenutnu vladu PK sačinjava koalicija između Stranke demokratske akcije (SDA), kolacije Hrvatske demokratske zajednice Bosne i Hercegovine (HDZ BiH) i Hrvatske stranke prava Bosne i Hercegovine (HSP BiH).
Na lokalnom nivou građani Posavskog kantona svake četiri godine na lokalnim izborima glasaju za lokalnu vlast u jednom gradu i dvije općine.
Stanovništvo
mini|Etnički sastav Posavskog kantona Prema popisu iz 2013. godine ima 43.453 stanovnika, čime je iza Bosansko-podrinjskog kantona drugi najmalobrojniji kanton u Federaciji Bosne i Hercegovine, dok je sa gustoćom od 133,87 stanovnika/km2 treći u FBiH, čime spada u red gusto naseljenih kantona. 2016. godine učešće osoba starijih od 65 godina iznosi 12,8%, udio radnog kontingenta stanovništva 71,8% i udio osoba između 0-14 godina iznosi 15,4%.
Religija
Katolička crkva čini najveći postotak stanovništva sa 33.191 stanovnika u Posavskom kantonu (koji predstavljaju više od 77% stanovništva). Manjine su muslimani (8.341 stanovnika) i pravoslavci (841 stanovnika).
Privreda i infrastruktura
mini|[[Odžak, najveći grad kantona.|262x262piksel]]
Privreda
Najvažnije grane prvirede Posavskog kantona su poljoprivreda, trgovina na veliko i malo, prerađivačka industrija i građevinarstvo. Najveći aduti privrednog razvoja kantona su njegov geografski položaj (u blizini granice sa Evropskom unijom, riječnih luka u Brčkom i Šamcu i autoputa Zagreb – Beograd, dio evropskog koridora 5C i buduće brze ceste Tuzla – Orašje) i brojni prirodni resursi.
U Posavskom kantonu postoje ukupno četiri preduzetničke zone: Preduzetnička zona Dusine u Orašju (uspostavljena 2010), zona Sjever u Odžaku (uspostavljena 2008), te preduzetničke zone Veliko Blato i Malo Blato u Domaljevac-Šamcu.
Od majskih poplava u Bosni i Hercegovini 2014. bile su zahvaćene sve tri općine Posavskog kantona, koje su pričinjele značajnu materijalnu štetu koja se procjenuje na otprilike 189 miliona KM. Međutim, pomoću raznih evropskih, stranih, humanitarnih i domaćih fondova većina štete nastale od tih poplava je sanirana (stanje 18. 5. 2017).
Bruto domaći proizvod Posavskog kantona u 2012. godini je iznosio 213 miliona konvertibilnih maraka (po stanovniku 5.414 KM), dok je ukupan izvoz te godine iznosio 81 miliona KM i uvoz 144 miliona. Prosječna plata u PK iznosi 730 maraka. Najveća neto plata isplaćuje se u Orašju (829 KM), a najmanja u Domaljevac-Šamcu (584 KM).
Putevi
Kroz Posavski kanton prolaze sljedeći magistralni putevi i autoputevi:
Sa zapada na istok: Magistralni put M14.1 (Draksenić – Šepak)